*****

ΚΑΝΟΝΙΣΜΟΣ (ΕΟΚ) αριθ. 1753/82 ΤΗΣ ΕΠΙΤΡΟΠΗΣ

της 1ης Ιουλίου 1982

περί τροποποιήσεως των κανονισμών (ΕΟΚ) αριθ. 368/77 και (ΕΟΚ) αριθ. 443/77 και περί καταργήσεως των κανονισμών (ΕΟΚ) αριθ. 2307/79 και (ΕΟΚ) αριθ. 356/80 όσον αφορά την πώληση αποκορυφωμένου γάλακτος σε σκόνη που προορίζεται για τη διατροφή των χοίρων και των πουλερικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 7 παράγραφος 5,

Εκτιμώντας:

ότι κατά το παρελθόν ελήφθησαν ορισμένα ιδιαίτερα μέτρα κατάλληλα για να ευνοηθεί η διάθεση του αποκορυφωμένου γάλακτος σε σκόνη, για να αντιμετωπισθεί η κατάσταση της αγοράς του προϊόντος αυτού που εχαρακτηρίζετο από την ύπαρξη σημαντικών αποθεμάτων και ασήμαντων αγορών· ότι πρόκειται, κυρίως, για τον κανονισμό (ΕΟΚ) αριθ. 368/77 της Επιτροπής της 23ης Φεβρουαρίου 1977 περί πωλήσεως με πλειοδοτικό διαγωνισμό αποκορυφωμένου γάλακτος σε σκόνη που προορίζεται για τη διατροφή των χοίρων και των πουλερικών (3), όπως τροποποιήθηκε τελευταία από τον κανονισμό (ΕΟΚ) αριθ. 1726/79 (4) και τον κανονισμό (ΕΟΚ) αριθ. 443/77 της Επιτροπής της 2ας Μαρτίου 1977 περί πωλήσεως, σε καθορισμένη τιμή, αποκορυφωμένου γάλακτος σε σκόνη που προορίζεται για τη διατροφή χοίρων και πουλερικών (5), όπως τροποποιήθηκε τελευταία από τον κανονισμό (ΕΟΚ) αριθ. 1726/79, οι οποίοι εξεδόθησαν για να καταστεί δυνατή η χρήση, στη διατροφή ζώων άλλων από τους νεαρούς μόσχους, του αποκορυφωμένου γάλακτος σε σκόνη που ευρίσκεται σε δημόσια αποθέματα και το οποίο δεν δύναται να διατεθεί κατά τη διάρκεια μιας γαλακτοκομικής περιόδου υπό φυσιολογικές συνθήκες·

ότι, συνεπεία της μειώσεως των αποθεμάτων, η ισχύς των κανονισμών (ΕΟΚ) αριθ. 368/77 και (ΕΟΚ) αριθ. 443/77 έχει ανασταλεί από τον κανονισμό (ΕΟΚ) αριθ. 2307/79 (6)· ότι η παρούσα κατάσταση του επιπέδου των αποθεμάτων είναι τέτοια που καθιστά απαραίτητη την εκ νέου εφαρμογή του εν λόγω κανονισμού· ότι πρέπει, κατά συνέπεια, να καταργηθεί ο κανονισμός (ΕΟΚ) αριθ. 2307/79·

ότι η εκ νέου εφαρμογή απαιτεί την αναπροσαρμογή της ημερομηνίας εισόδου σε απόθεμα του αποκορυφωμένου γάλακτος σε σκόνη που αποτελεί αντικείμενο των εν λόγω μέτρων καθώς και των ημερομηνιών του διαγωνισμού και του πρώτου διαγωνισμού·

ότι ο κανονισμός (ΕΟΚ) αριθ. 356/80 της Επιτροπής (7) παρεκκλίνει από ορισμένες διατάξεις του κανονισμού (ΕΟΚ) αριθ. 1725/79 (8) κατά την περίοδο αναστολής της ισχύος των κανονισμών (ΕΟΚ) αριθ. 368/77 και (ΕΟΚ) αριθ. 443/77· ότι, συνεπεία της εκ νέου εφαρμογής του κανονισμού αυτού, πρέπει να καταργηθεί ο κανονισμός (ΕΟΚ) αριθ. 356/80·

ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη εντός της προθεσμίας που τέθηκε από τον πρόεδρό της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 368/77 τροποποιείται ως εξής:

1. Στο άρθρο 1 η ημερομηνία «1η Ιουλίου 1978», αντικαθίσταται κάθε φορά από την ημεροηνία «1η Ιανουαρίου 1980».

2. Στο άρθρο 3 παράγραφος 2 η ημερομηνία «24 Φεβρουαρίου 1977» , αντικαθίσταται από την ημερομηνία «3 Ιουλίου 1982».

3. Στο άρθρο 4 παράγραφος 3 η πρόταση «Τρίτη 8 Μαρτίου 1977 στις 12 η ώρα», αντικαθίσταται από την πρόταση «Δευτέρα 12 Ιουλίου 1981 στις 12 η ώρα».

4. Στο άρθρο 8 παράγραφος 2 υπό α η πρόταση «κατά την έννοια του άρθρου 4 του κανονισμού (ΕΟΚ) αριθ. 990/72», αντικαθίσταται από την πρόταση «κατά την έννοια του άρθρου 4 του κανονισμού (ΕΟΚ) αριθ. 1725/79».

5. Στο άρθρο 9 παράγραφος 6 και στο άρθρο 17 παράγραφος 2 δεύτερη περίπτωση το ποσό «μία λογιστική μονάδα», αντικαθίσταται κάθε φορά από το ποσό «1,5 ECU».

6. Στο άρθρο 10 παράγραφος 1 και στο άρθρο 14 παράγραφος 3 το ποσό «δεκαπέντε λογιστικές μονάδες», αντικαθίσταται κάθε φορά από το ποσό «δέκα οκτώ ECU».

7. Στο άρθρο 16 παράγραφος 2, τρίτο εδάφιο, τα ποσά «τρείς λογιστικές μονάδες» και «τριάντα λογιστικές μονάδες», αντικαθίστανται αντίστοιχα από «4 ECU» και «40 ECU».

Άρθρο 2

Ο κανονισμός (ΕΟΚ) αριθ. 443/77 τροποποιείται ως εξής:

1. Στο άρθρο 1 η ημερομηνία «1η Ιουλίου 1978», αντικαθίσταται από την ημερομηνία «1η Ιανουαρίου 1980».

2. Στο άρθρο 2 παράγραφος 2 υπό β το ποσό «μία λογιστική μονάδα», αντικαθίσταται από το ποσό «1,5 ECU».

3. Στο άρθρο 5 παράγραφος 1 το ποσό «δύο λογιστικές μονάδες», αντικαθίσταται από το ποσό «3 ECU».

Άρθρο 3

Οι κανονισμοί (ΕΟΚ) αριθ. 2307/79 και (ΕΟΚ) αριθ. 356/80 καταργούνται.

Άρθρο 4

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, την 1η Ιουλίου 1982.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 140 της 20. 5. 1982, σ. 1.

(3) ΕΕ αριθ. L 52 της 24. 2. 1977, σ. 19.

(4) ΕΕ αριθ. L 199 της 7. 8. 1979, σ. 10.

(5) ΕΕ αριθ. L 58 της 3. 3. 1977, σ. 16.

(6) ΕΕ αριθ. L 264 της 20. 10. 1979, σ. 20.

(7) ΕΕ αριθ. L 38 της 15. 2. 1980, σ. 20.

(8) ΕΕ αριθ. L 199 της 7. 8. 1979, σ. 1.